Апошнім пунктам наведвання дэлегацыі была пральня. Новая пральна-адціскальная машына не толькі скараціла працэс прання бялізны, але і значна палегчыла працу рабочых гэтага “гарачага” цэха. Жанчыны паказалі, наколькі складана было ім перакідаць мокрую бялізну з аднаго агрэгата ў наступны. А цяпер гэта выконвае адразу адна машына. Але больш за ўсё валанцёраў уразілі аб’ёмы папраных за суткі рэчаў, што мятровымі кіпамі размяшчаліся на стэлажах прасавальнага цэха.